**Tájékoztatás: Általános termékbiztonsági rendelet (GPSR),**  **2023/988/EU**

**Bevezetés**

Az Európai Unió (EU) piacán értékesített termékekre (beleértve a harmonizált jogszabályok hatálya alá tartozó termékeket is) vonatkozó általános termékbiztonsági rendeletet (GPSR – 2023/988/EU rendelet) azért vezették be, hogy az EU-ban értékesített termékek megfeleljenek a magas szintű biztonsági előírásoknak, védve ezáltal a fogyasztók egészségét és biztonságát.

A fékbetétek és féktárcsák a járművek fékrendszereinek döntő jelentőségű részegységei, így a GPSR-rendeletnek való megfelelésük biztosítása biztonsági, minőségi, környezetvédelmi és szabályozási okokból egyaránt alapvető fontosságú.

**Termékleírás a motorkerékpárok és egyéb motoros járművek fékbetéteihez**

* **Funkció**: A fékbetétek arra szolgálnak, hogy a féktárcsához nyomva súrlódást hozzanak létre, lehetővé téve a járművek hatékony lassítását vagy megállítását.
* **Anyagösszetétel**: A fékbetétek anyagok keverékéből, például fém, kerámia és szerves vegyületek együtteséből állnak, amelyek gondos kiválasztására tartósságuk, biztonságosságuk és teljesítményjellemzőik alapján kerül sor.
* **Célalkalmazások**: Ezek a fékbetétek személygépkocsikban, haszongépjárművekben, motorkerékpárokban stb. használhatók.
* **Méretek és változatok**: A különböző típusú járművek és fékrendszerek számára többféle megfelelő méret és kivitel áll rendelkezésre.

**Termékleírás a motorkerékpárok és egyéb járművek féktárcsáihoz**

* **Funkció**: Kialakításuknak megfelelően a féktárcsák a kerekekkel együtt forognak. A féknyergekbe beszerelt fékbetétek a kerekek megállítása vagy lassítása érdekében ezekhez a forgó alkatrészekhez nyomódnak hozzá. A fékrendszer működtetésekor a fékbetétek a féktárcsákhoz nyomódva súrlódást okoznak, amely hőenergiává alakítja át a mozgási energiát.
* **Anyagösszetétel**: A féktárcsák az alkalmazástól függően öntöttvasból, rozsdamentes vagy lágyacélból készülnek, amelyek gondos kiválasztására tartósságuk, biztonságosságuk és teljesítményjellemzőik alapján kerül sor.
* **Célalkalmazások**: Ezek a féktárcsák személygépkocsikban, haszongépjárművekben, motorkerékpárokban használhatók.
* **Méretek és változatok**: A különböző típusú járművek és fékrendszerek számára többféle megfelelő méret és kivitel áll rendelkezésre.

**Műszaki dokumentáció**: A gyártó részletes műszaki dokumentációt tart fenn, benne az alábbi adatokkal:

* Tervezési és gyártási folyamatok.
* A biztonsági és teljesítményvizsgálatok eredményei.
* Kockázatértékelések és kockázatcsökkentő intézkedések.
* Akkreditált vizsgálólaboratóriumok által kiadott megfelelőségi tanúsítványok.

**Előírások**

Az alábbiakban ismertetjük az előírások néhány fontosabb cikkét, és bemutatjuk, hogy termékeink miként felelnek meg ezeknek a követelményeknek:

**5. cikk**

Általános biztonsági követelmény: Gazdasági szereplőként csak biztonságos termékeket hozunk forgalomba vagy teszünk elérhetővé a piacon.

**6. cikk**

A termékek biztonságosságának értékelésére vonatkozó szempontok: Annak megítélésekor, hogy termékeink biztonságosak-e, figyelembe vesszük a termék jellemzőit, beleértve a kialakítást, a műszaki jellemzőket, az összeállítást, a csomagolást, az összeszerelési útmutatót és adott esetben a fel-, illetve beszerelést, a használatot és a karbantartást. A szerelési utasításokat nemcsak a termékekhez mellékeljük, hanem online is elérhetők.

Továbbá a következő szempontokat értékeljük:

* A többi termékre gyakorolt hatás, mivel alkatrészeink más termékek (pl. féktárcsák és féknyergek) közötti összekötőelemként működhetnek.
* Más termékeknek a mi termékeinkre gyakorolt hatása, amennyiben ez észszerűen előre látható.
* A biztonságos használatra vonatkozó kiszerelés, címkézés, figyelmeztetések és utasítások.
* Termékeink alkalmassága a különböző fogyasztói csoportok számára, beleértve a fogyatékkal élőket is, valamint azok biztonsági vonatkozásai.

**7. és 8. cikk**

Az általános biztonsági követelménynek való megfelelés vélelme: Termékeink megfelelnek a vonatkozó európai és nemzetközi szabványoknak, amelyek alapján azokat független vizsgálatoknak vetettük alá. Ahol szükséges, termékeink az ECE 90-es előírás, a Kínai kötelező tanúsítvány, a SAE J2975 és SAE J661, valamint a TÜV/KBA szerint is jóváhagyással rendelkeznek. A 2000/53/EU (elhasználódott járművekről szóló) irányelvben felsorolt veszélyes anyagok jelenléte nem haladja meg az irányelvben meghatározott határértékeket.

* Termékeink megfelelnek az uniós szabványoknak.
* Betartjuk az alkalmazandó nemzetközi szabványokat, és szükség esetén külső tudományos testületeket veszünk igénybe a speciális vizsgálatok elvégzéséhez.
* Termékeink fokozzák a fogyasztók biztonságát, és nagy igénybevételt jelentő környezetben is bizonyítottak.

Ez a **Gyártási megfelelőségi nyilatkozat** azt hivatott megerősíteni, hogy termékeink megfelelnek az **Általános termékbiztonsági rendeletnek**, és normál körülmények között biztonságosan használhatók a fogyasztók által.

Minden gyártott termék a szabályozási előírások szerint teszteken esik át és nyomon követhető, a gyártási folyamatukat ellenőrző rendszereket pedig több elismert szervezet általi külső értékelésnek vetjük alá.

Ez a nyilatkozat a következőket tartalmazza:

* A termék műszaki adatai.
* A biztonságértékelési folyamat leírása.
* A termékbiztonságosság értékeléséhez használt szabványok azonosítása.
* A gyártó adatai és elérhetősége.

|  |  |  |
| --- | --- | --- |
| EC | REP | EBC Brakes Germany e.K.Hertha-Sponer-Str.928816 StuhrNémetországinfo@ebc-brakes.de |